श्री गोविन्द गुरु विश्वविद्यालय
श्री गोविन्द गुरु विश्वविद्यालय , गुजरात के गोधरा में स्थित एक राज्य विश्वविद्यालय है। इसकी स्थापना 2015 में गुजरात सरकार के श्री गोविंद गुरु विश्वविद्यालय अधिनियम, 2015 द्वारा की गई थी और 2016 में विश्वविद्यालय अनुदान आयोग (यूजीसी) द्वारा इसे अनुमोदित किया गया था। इस विश्वविद्यालय का अधिकार क्षेत्र पूर्वी गुजरात के पंचमहल, महिसागर, दाहोद, छोटा उदयपुर और वडोदरा जिले हैं। इसमें 122 संबद्ध कॉलेज हैं। इसका नाम सामाजिक और धार्मिक सुधारक गोविन्द गुरु के नाम पर रखा गया है।